Završna vježba – *OBS Studio*

U ovom završnom zadatku izradit će se nova scenu u *OBS Studiu*, na scenu dodati izvor ili više njih, pozicionirati izvore po području pregleda, primijeniti prijelaze između scena, postaviti filtar na neki izvor i pretvoriti snimljeni video sadržaj u format MP4.

Vježba: Korištenje programa

1. Otvorite *PowerPoint* prezentaciju **Suncev\_sustav.pptx** i povećajte ju (engl. *maximize*) preko cijelog zaslona.
2. Otvorite OBS Studio te ga resetirajte na početne postavke putem izbornika *File* 🡪 **Show Settings Folder**. Zatvorite program i nakon toga obrišete cjelokupan sadržaj mape. Ponovno pokrenite OBS Studio i ponovite postupak *Auto-Configuration Wizarda*, optimiziran samo za snimanje.

**Zanimljivosti i napomene**

Moguće je da se pod opcijom *Add existing* pojavi prethodno postavljen izvor. Dodajte potpuno novi izvor tako da ste sigurni koji ste izvor postavili.

1. U *OBS Studiju* uključite **Studio Mode** i preimenujte scenu u **Prezentacija i kamera** pa u tu scenu dodajte dva izvora. U prvi izvor tipa **Window Capture** dodajte prezentaciju **Suncev\_sustav.pptx**. Nazovite izvor **Prezentacija**. U drugi izvor tipa **Video Capture Device** dodajte svoju *web*-kameru ili, ako nemate kameru, dodajte virtualnu kameru iz padajućeg izbornika naziva *OBS Virtual Camera*. Nazovite izvor **Web kamera** i smanjite prikaz web-kamere ako vam prekriva cijeli ekran.
2. Na izvor **Prezentacija** postavite filtar **Crop/Pad**. Do filtra se dolazi pritiskom desne tipke miša na izvor te odabirom opcije *Filters* 🡪 **+** 🡪 **Crop/Pad**. Podesite filtar tako da se vidi samo slajd preko cijelog zaslona. Nakon podešavanja pritisnite dugme **Close** i podesite izvor **Prezentacija** preko cijelog ekrana.
3. Odaberite drugi slajd Sunce u prezentaciji te podesite izvor **Web kamera** da se nalazi između naziva Sunce i zanimljivosti / opisa što je to sunce. Svaki sljedeći slajd ima predviđen prostor na toj poziciji za prikaz *web*-kamere.
4. Dodajte novu scenu (*Scenes* 🡪 **Add**) naziva **Samo prezentacija** i u nju dodajte samo izvor tipa **Window Capture** te prilikom dodavanja u dijaloškom okviru **Create/Select Source** odaberite opciju **Add Existing**. Nakon toga odaberite izvor **Prezentacija** koji je stvorena u prošloj sceni. Ako je potrebno, podesite veličinu prezentacije preko cijelog zaslona.
5. Ostanite na sceni **Samo prezentacija** i postavite prezentaciju na prvi slide. Prije početka snimanja provjerite mikrofon. Ako ne radi, dodajte ga kao novi izvor (*Audio Input Capture*). Potrebno je proći kroz sve slajdove u prezentaciji, ulaskom na novi slajd potrebno je pričekati cca 2 − 3 sekunde te pročitati naziv planeta / zvijezde i kratku zanimljivost. Nakon čitanja teksta potrebno je opet pričekati cca 2 − 3 sekunde pa tek nakon toga krenuti na sljedeći slajd koji se odabire u prezentaciji.   
   Samo na prvom i posljednjem slajdu snimate video u sceni **Samo prezentacija**, na svim ostalim slajdovima snima se iz scene **Prezentacija i kamera**. Prvo je potrebno odabrati slajd pa tek onda prebacivanje na novu scenu. Iz jedne scene u drugu prelazi se pomoću tipke **Transition** u *OBS Studiju*.
6. Pokrenite snimanje prezentacije pritiskom na **Start Recording**.
7. Nakon snimanja cijele prezentacije potrebno je pritisnuti **Stop Recording**.
8. Snimljeni video sadržaj potrebno je pretvoriti u format **MP4**. Pomoću opcije *File* 🡪 **Remux Recordings** odabere se upravo snimljeni video sadržaj i pritisne na **Remux**.
9. Preimenujte video sadržaj tako da ima naziv **Suncev\_sustav.mp4**.